3จังหวัดยอดแย่ไม่เบิกเงินน้ำท่วม
&#8220;กทม.นนท์ปทุมฯ&#8221; ยังไม่ส่งข้อมูลสำรวจขอเงินซ่อมแซมบ้านไม่เกิน 2 หมื่นบาท
19 เม.ย. 2555

“กทม.นนท์ปทุมฯ” ยังไม่ส่งข้อมูลสำรวจขอเงินซ่อมแซมบ้านไม่เกิน 2 หมื่นบาท
ว่าที่ ร.ต.ท.อาทิตย์ บุญญะโสภัต รองอธิบดีกรมป้องกันและบรรเทาสาธารณภัย (ปภ.) เปิดเผยว่า ขณะนี้มีเพียง 3 จังหวัด ที่ยังไม่ได้เสนอขอเงินทดรองราชการเพิ่มเติม เพื่อนำไปจ่ายเป็นค่าซ่อมแซมที่อยู่อาศัยให้ประชาชนที่ถูกน้ำท่วมเสียหายบางส่วนไม่เกิน 2 หมื่นบาทต่อหลัง คือ กทม. (30 เขต) ปทุมธานี และนนทบุรี 
อย่างไรก็ตาม เมื่อไม่นานมานี้ ปภ.ได้หารือกับ กทม.ว่า ความคืบหน้าการสำรวจข้อมูลบ้านเรือนที่อยู่อาศัยไปถึงไหนแล้ว เจ้าหน้าที่ของ กทม.ระบุว่า อยู่ระหว่างการสำรวจความเสียหาย ส่วน จ.นนทบุรี ยังไม่ส่งข้อมูลมา ขณะที่ จ.ปทุมธานี ส่งข้อมูลมาเบื้องต้นแล้วแต่ไม่ชัดเจน จึงขอให้สำรวจเพิ่มเติม
ว่าที่ ร.ต.ท.อาทิตย์ ระบุว่า เงินทดรองราชการช่วยค่าซ่อมบ้านเรือนเป็นเงินที่ประชาชนที่บ้านถูกน้ำท่วมต้องได้ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2546 ส่วนรัฐบาลจะมีเงินหรือไม่ ปภ.ตอบไม่ได้เพราะเป็นความรับผิดชอบของสำนักงบประมาณและกรมบัญชีกลาง แหล่งข่าวจาก ปภ. เปิดเผยว่า เมื่อกลางเดือน มี.ค.ที่ผ่านมา จ.ปทุมธานี ส่งตัวเลขการสำรวจบ้านเรือนเสียหายและวงเงินที่ต้องจ่ายชดเชยให้ ปภ.แล้ว 4,340 ล้านบาท สำหรับบ้านเรือนที่เสียหายกว่า 2 แสนหลัง แต่ ปภ.ได้ขอข้อมูลเพิ่มเติม เนื่องจากมีบางรายการไม่ระบุว่าเป็นการชดเชยเรื่องใด เช่น มีการขอวงเงิน “รายการอื่นๆ” กว่า 225 ล้านบาท 
แหล่งข่าวเปิดเผยว่า มีประชาชนได้สอบถามมายัง ปภ.ว่า เหตุใดจึงยังไม่ได้รับเงินเยียวยาซ่อมแซมบ้านเรือน เพราะเหตุการณ์น้ำท่วมก็ผ่านมาระยะหนึ่งแล้ว 
นายวรวิทย์ จำปีรัตน์ ผู้อำนวยการสำนักงบประมาณ กล่าวว่า สำนักงบฯ ประมาณมีเงินเพียงพอใช้เยียวยาซ่อมแซมที่อยู่อาศัยตามระเบียบฯ แต่บางจังหวัดยังไม่ส่งเรื่องมาจึงอนุมัติเงินไม่ได้ ดังนั้นภายใน 2 สัปดาห์ จ
จึงต้องหารือกับหน่วยงานที่เกี่ยวข้องเพื่อแก้ปัญหา